
Pakeitimas		1

Pasiūlymas dėl reglamento
3 konstatuojamoji dalis
	

	Komisijos siūlomas tekstas
	Pakeitimas

	(3)	tačiau vienkartinio keleivių vežimo keliais sektorius pasižymi tam tikra specifika, kuri nėra būdinga krovinių vežimo keliais ar keleivių vežimo reguliariais reisais sektoriams. Vienkartiniam keleivių vežimui keliais būdingas didelis sezoniškumas ir įvairi vairavimo trukmė, kuri priklauso nuo keleivių vykdomos turistinės veiklos. Teikiant šias paslaugas reikia atsižvelgti į neplanuotus ir neprognozuojamus keleivių prašymus dėl papildomų sustojimų ir maršruto arba tvarkaraščio pakeitimų, kai tai įmanoma. Paprastai vienkartiniam keleivių vežimui keliais būdinga trumpesnė vairavimo trukmė nei krovinių vežimo ar reguliariais autobusų reisais teikiamoms paslaugoms. Be to, vairuotojai paprastai nakvoja viešbučiuose ir retai vairuoja naktį. Kita vertus, darbo metu vairuotojams gali tekti užsiimti papildoma veikla, kurios dažnai atsiranda bendraujant su keleiviais;
	(3)	tačiau vienkartinio keleivių vežimo keliais sektorius pasižymi tam tikra specifika, kuri nėra būdinga krovinių vežimo keliais ar keleivių vežimo reguliariais reisais sektoriams. Retkarčiais keleivinis kelių transportas pasižymi dideliu sezoniškumu ir skirtinga vairavimo trukme, taip pat skirtingais atstumais, kurie priklauso nuo keleivių vykdomos turistinės veiklos. Teikiant šias paslaugas reikia atsižvelgti į tokius keleivių poreikius kaip neplanuoti ir neprognozuojami keleivių prašymai dėl papildomų sustojimų ir maršruto arba tvarkaraščio pakeitimų, kai tai įmanoma. Paprastai vienkartiniam keleivių vežimui keliais būdinga trumpesnė vairavimo trukmė nei krovinių vežimo ar reguliariais autobusų reisais teikiamoms paslaugoms. Be to, vairuotojai paprastai nakvoja viešbučiuose ir retai vairuoja naktį. Kita vertus, darbo metu vairuotojams gali tekti užsiimti papildoma veikla, kurios dažnai atsiranda bendraujant su keleiviais;



Pakeitimas		2

Pasiūlymas dėl reglamento
6 konstatuojamoji dalis
	

	Komisijos siūlomas tekstas
	Pakeitimas

	(6)	dėl lankstesnių vienkartinio keleivių vežimo keliais paslaugas teikiančių vairuotojų pertraukų ir poilsio laikotarpių planavimo taisyklių jokiu būdu neturėtų kilti pavojus vairuotojų saugumui, kelių eismo saugumui, neturėtų padidėti vairuotojų nuovargis arba pablogėti jų darbo sąlygos. Todėl dėl tokio lankstumo neturėtų būti keičiamos dabartinės taisyklės dėl bendrų minimalių pertraukų laikotarpių, maksimalaus vairavimo laikotarpio per dieną ir per savaitę, taip pat dėl maksimalios dviejų savaičių vairavimo trukmės;
	(6)	dėl lankstesnių vienkartinio keleivių vežimo keliais paslaugas teikiančių vairuotojų pertraukų ir poilsio laikotarpių planavimo taisyklių jokiu būdu neturėtų kilti pavojus vairuotojų saugumui, kelių eismo saugumui, neturėtų padidėti vairuotojų nuovargis arba pablogėti jų darbo sąlygos. Todėl dėl tokio lankstumo neturėtų būti keičiamos dabartinės taisyklės dėl bendrų minimalių pertraukų laikotarpių, maksimalaus vairavimo laikotarpio per dieną ir per savaitę ir dėl maksimalios dviejų savaičių vairavimo trukmės bei dėl maksimalios darbo trukmės;



Pakeitimas		3

Pasiūlymas dėl reglamento
8 konstatuojamoji dalis
	

	Komisijos siūlomas tekstas
	Pakeitimas

	(8)	didesnis lankstumas planuojant vienkartinio keleivių vežimo keliais paslaugas teikiančių vairuotojų pertraukas neturėtų atimti galimybės tiems vairuotojams naudoti minimalios trukmės pertraukas, būtinas, kad jie galėtų tinkamai pailsėti. Todėl tikslinga nustatyti minimalią kiekvienos pertraukos trukmę. Taigi, vienkartinio keleivių vežimo keliais paslaugas teikiantiems vairuotojams turėtų būti leidžiama jiems privalomą pertrauką padalyti į tris atskiras ne mažiau kaip 15 minučių trukmės pertraukas, neskaitant kitos galimybės padalyti pertrauką;
	(8)	lankstesnis vairuotojų, teikiančių nereguliarias keleivių vežimo kelių transportu paslaugas, pertraukų tvarkaraštis jokiu būdu neturėtų sukelti vairuotojų nuovargio ar streso ir turėtų būti užtikrinta, kad jie darytų minimalios trukmės pertraukas, būtinas, kad jie galėtų tinkamai ir pakankamai pailsėti. Todėl tikslinga nustatyti minimalią kiekvienos pertraukos trukmę. Taigi, vienkartinio keleivių vežimo keliais paslaugas teikiantiems vairuotojams turėtų būti leidžiama jiems privalomą pertrauką padalyti į dvi ne mažiau kaip 15 minučių trukmės pertraukas, užtikrinant bendrą reikalaujamą minimalų 45 minučių trukmės poilsio laiką. Tačiau dėl didesnio lankstumo planuojant šias pertraukas neturėtų būti užkertamas kelias vairuotojams turėti ilgesnių pertraukų nei reikalaujama minimali trukmė arba turėti papildomų pertraukų;



Pakeitimas		4

Pasiūlymas dėl reglamento
9 konstatuojamoji dalis
	

	Komisijos siūlomas tekstas
	Pakeitimas

	(9)	siekiant užtikrinti, kad lankstesnėmis vienkartinio keleivių vežimo keliais paslaugas teikiančių vairuotojų poilsio laikotarpių planavimo sąlygomis nebūtų piktnaudžiaujama, būtina aiškiai apibrėžti tokio lankstumo taikymo sritį ir nustatyti tinkamas patikrinimo priemones. Todėl vairuotojams turėtų būti leidžiama atidėti savo kasdienių poilsio laikotarpių pradžią ne daugiau kaip 1 arba 2 valandomis, jeigu vairavimo laikotarpis tą dieną neviršijo atitinkamai 5 ar 7 valandų, ir toks atidėjimas turėtų būti taikomas tik tuo atveju, kai kelionės trunka 8 ar daugiau dienų. Toks lankstumas papildomai turėtų būti apribotas nustatant, kad vienos kelionės metu kiekvieną nukrypti leidžiančią nuostatą galima taikyti tik vieną kartą. Taip pat turėtų būti galimybė tokias aplinkybes patikrinti naudojant ne tik tachografo įrašus, bet ir įrašymo įrangos spaudinį arba darbo grafiką;
	(9)	siekiant užtikrinti, kad nebūtų piktnaudžiaujama lankstesniu vairuotojų, teikiančių nemaršrutinio keleivių vežimo kelių transportu paslaugas, poilsio laiko grafiku, būtina aiškiai apibrėžti tokio lankstumo taikymo sritį ir numatyti, kad nacionalinės kompetentingos institucijos, padedant Europos darbo institucijai (EDI), atliktų tinkamus patikrinimus. Todėl vairuotojams turėtų būti leidžiama atidėti savo kasdienių poilsio laikotarpių pradžią ne daugiau kaip 1 valanda, jeigu vairavimo laikotarpis tą dieną neviršijo atitinkamai 7 valandų, ir toks atidėjimas turėtų būti taikomas tik tuo atveju, kai kelionės trunka 6 ar daugiau dienų. Jei kelionė trunka mažiausiai 6 dienas, vairuotojams turėtų būti leidžiama vieną kartą kasdienį poilsį atidėti 1 valanda. Toks lankstumas neturėtų kelti pavojaus kelių eismo saugumui ir maršruto laikotarpiu turėtų būti apsiribotas. Siekiant užtikrinti veiksmingą ir efektyvų vykdymo užtikrinimą ir užkirsti kelią tokioms aplinkybėms, be tachografo įrašų ir spaudinio iš tachografo arba darbo grafiko, prieš prasidedant kelionei elektroniniu būdu turėtų būti užregistruotas skaitmeninis kelionės lapas;



Pakeitimas		5

Pasiūlymas dėl reglamento
10 konstatuojamoji dalis
	

	Komisijos siūlomas tekstas
	Pakeitimas

	(10)	galimybės atidėti kassavaitinio poilsio laikotarpį ne ilgiau kaip dvylikai 24 valandų trukmės laikotarpių paeiliui taikymas išskirtinai tik tarptautinėms vienkartinio keleivių vežimo paslaugoms turi neigiamą poveikį, nes iškreipia konkurenciją ir sukuria nesąžiningas sąlygas veiklos vykdytojams, visų pirma mažosioms ir vidutinėms įmonėms. Vienkartinio keleivių vežimo paslaugas šalies viduje turėtų būti galima teikti tomis pačiomis sąlygomis, susijusiomis su nuvažiuotu atstumu, kelionės trukme ar keleiviams teikiamomis paslaugomis, kaip ir tarptautines vienkartinio keleivių vežimo paslaugas. Todėl tokia galimybė turėtų būti suteikta ir vienkartinio keleivių vežimo paslaugas teikiant šalies viduje;
	(10)	galimybės atidėti kassavaitinio poilsio laikotarpį iki 12 iš eilės einančių 24 valandų trukmės laikotarpių paeiliui taikymas išskirtinai tik tarptautinėms vienkartinio keleivių vežimo paslaugoms turi neigiamą poveikį, nes taikomos nevienodos sąlygos, iškreipiama veiklos vykdytojų, visų pirma mažųjų ir vidutinių įmonių, konkurencija ir jiems sukuriamos nesąžiningos sąlygos. Vienkartinio keleivių vežimo paslaugas šalies viduje turėtų būti galima teikti tomis pačiomis sąlygomis, susijusiomis su nuvažiuotu atstumu, kelionės trukme ar keleiviams teikiamomis paslaugomis, kaip ir tarptautines vienkartinio keleivių vežimo paslaugas. Todėl tokia galimybė turėtų būti suteikta ir vienkartinio keleivių vežimo paslaugas teikiant šalies viduje;



Pakeitimas		6

Pasiūlymas dėl reglamento
10 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(10a)	siekiant užtikrinti veiksmingą ir efektyvų vykdymo užtikrinimą, turėtų būti nustatytos geresnės kontrolės priemonės ir reikalavimai, visapusiškai pasinaudojant skaitmeninėmis priemonėmis. Kad būtų galima patikrinti, ar taikoma nukrypti leidžianti nuostata, kad būtų atidėtas kasdienio poilsio laikotarpis ir galimybė atidėti kassavaitinio poilsio laikotarpį iki 12 iš eilės einančių 24 valandų trukmės laikotarpių, be tachografo įrašų ir spaudinio iš tachografo ar darbo grafiko, prieš kelionę turėtų būti elektroniniu būdu užregistruotas skaitmeninis kelionės lapas. Skaitmeninės formos turėtų būti prieinamos tikruoju laiku atliekant patikrinimus kelyje ir naudojamos tik laikymosi kontrolei bei vykdymo užtikrinimui. Šiuo tikslu Komisija, remdamasi IMI sistema, turėtų sukurti daugiakalbę sąsają, kad operatoriai galėtų įkelti savo skaitmenines kelionės formas;



Pakeitimas		7

Pasiūlymas dėl reglamento
10 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(10b)	siekiant užtikrinti veiksmingas ir aukštos kokybės vienkartinio keleivių vežimo paslaugas ir geras vairuotojų darbo ir vairavimo sąlygas, praėjus dvejiems metams nuo šių naujų taisyklių priėmimo Komisija turėtų parengti vertinimo ataskaitą, kad būtų galima išnagrinėti jų poveikį darbo sąlygoms ir sektoriaus patrauklumą ir įvertinti šių taisyklių vykdymo užtikrinimą. Prireikus Komisija turėtų apsvarstyti galimybę siūlyti naujas priemones, grindžiamas ataskaitos išvadomis; 



Pakeitimas		8

Pasiūlymas dėl reglamento
11 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(11a)	tinkamas taisyklių vykdymo užtikrinimas yra būtina veiksmingos bendrosios rinkos ir vairuotojų, keleivių ir įmonių interesų užtikrinimo sąlyga. Socialiniai partneriai Europos ir nacionaliniu lygmenimis gali atlikti esminį vaidmenį užtikrinant galiojančių taisyklių dėl kelių transporto darbuotojų, įskaitant vienkartines keleivių vežimo keliais paslaugas teikiančius vairuotojus, vairavimo ir darbo laiko vykdymą. Sąjunga ir valstybės narės turėtų skatinti bendradarbiavimą su socialiniais partneriais ir vykdymo užtikrinimo institucijomis ir jų tarpusavio bendradarbiavimą, siekdamos prisidėti prie tinkamo šio reglamento nuostatų įgyvendinimo, įskaitant gairių rengimą ir rekomendacijų teikimą. Komisija ir valstybės narės socialiniams partneriams gali teikti atitinkamą informaciją šiuo klausimu. Siekdama užtikrinti vienodas šio reglamento įgyvendinimo sąlygas, Komisija, gavusi suinteresuotųjų subjektų pastabas, turėtų parengti gaires, kuriomis skatinamas bendras požiūris į šio reglamento taikymą visoje Sąjungoje, kad vykdymo užtikrinimo institucijos galėtų vienodai aiškinti šio reglamento nuostatas;



Pakeitimas		9

Pasiūlymas dėl reglamento
11 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(11b)	kad būtų galima tinkamai užtikrinti šio reglamento vykdymą, Komisija turėtų pateikti naują pasiūlymą, kuriuo iš dalies keičiamas Reglamentas (ES) Nr. 165/2014 ir kiti atitinkami teisės aktai, siekiant kontrolės institucijoms sudaryti sąlygas lengviau tikrinti atitiktį, kad išmaniuoju tachografu taip pat būtų registruojama, ar transporto priemonė buvo naudojama kroviniams, ar keleiviams vežti, kaip reikalaujama Reglamente (EB) Nr. 561/2006, ir ar tai buvo reguliarus, ar vienkartinis keleivių vežimas;



Pakeitimas		10

Pasiūlymas dėl reglamento
1 straipsnio 1 dalies 2 punktas
Reglamentas (EB) Nr. 561/2006
7 straipsnio 3 a dalis (nauja)
	

	Komisijos siūlomas tekstas
	Pakeitimas

	Vienkartinio keleivių vežimo paslaugas teikiančiam vairuotojui pirmoje pastraipoje nurodyta pertrauka gali būti pakeista trimis ne trumpesnėmis kaip 15 minučių pertraukomis, paskirstytomis per pirmoje pastraipoje nurodytą vairavimo laikotarpį taip, kad atitiktų joje nustatytas sąlygas.;
	Vienkartinio keleivių vežimo paslaugas teikiančiam vairuotojui pirmoje pastraipoje nurodyta pertrauka gali būti pakeista dviem ne trumpesnėmis kaip 15 minučių pertraukomis, paskirstytomis per pirmoje pastraipoje nurodytą vairavimo laikotarpį taip, kad atitiktų joje nustatytas sąlygas.;



Pakeitimas		11

Pasiūlymas dėl reglamento
1 straipsnio 1 dalies 3 punkto a papunktis
Reglamentas (EB) Nr. 561/2006
8 straipsnio 2 a dalies 1 pastraipa
	

	Komisijos siūlomas tekstas
	Pakeitimas

	2a.	Su sąlyga, kad nekils pavojus kelių eismo saugumui, vienkartinio keleivių vežimo paslaugą, kurios trukmė yra 8 ar daugiau dienų, teikiantis vairuotojas gali nesilaikyti 2 dalies pirmos pastraipos tokiais būdais:
	2a.	Jeigu dėl to nekyla pavojus kelių eismo saugai ir vairuotojo darbo sąlygoms, vairuotojas, teikiantis bent 6 dienų trukmės vienkartinio keleivių vežimo paslaugą, gali nesilaikyti 2 dalies pirmos pastraipos atidėdamas kasdienio poilsio laikotarpį ne daugiau kaip 1 valanda, su sąlyga, kad bendra sudėta tos dienos vairavimo trukmė neviršija 7 valandų ir kad laikomasi maksimalaus dienos darbo laiko pagal taikytiną teisę;



Pakeitimas		12

Pasiūlymas dėl reglamento
1 straipsnio 1 dalies 3 punkto a papunktis
Reglamentas (EB) Nr. 561/2006
8 straipsnio 2 a dalies 1 pastraipos a punktas
	

	Komisijos siūlomas tekstas
	Pakeitimas

	a)	atidėdamas kasdienio poilsio laikotarpį ne daugiau kaip 1 valanda, jeigu bendra sudėta tos dienos vairavimo trukmė neviršija 7 valandų;
	Išbraukta.



Pakeitimas		13

Pasiūlymas dėl reglamento
1 straipsnio 1 dalies 3 punkto a papunktis
Reglamentas (EB) Nr. 561/2006
8 straipsnio 2 a dalies 1 pastraipos b punktas
	

	Komisijos siūlomas tekstas
	Pakeitimas

	b)	atidėdamas kasdienio poilsio laikotarpį ne daugiau kaip 2 valandomis, jeigu bendra sudėta tos dienos vairavimo trukmė neviršija 5 valandų.
	Išbraukta.



Pakeitimas		14

Pasiūlymas dėl reglamento
1 straipsnio 1 dalies 3 punkto a papunktis
Reglamentas (EB) Nr. 561/2006
8 straipsnio 2 a dalies 2 pastraipa
	

	Komisijos siūlomas tekstas
	Pakeitimas

	Kiekviena iš pirmos pastraipos a ir b punktuose nurodytų nukrypti leidžiančių nuostatų per pirmoje pastraipoje nurodytą kelionę gali būti taikoma tik vieną kartą.
	Tokia nukrypti leidžianti nuostata per pirmoje pastraipoje nurodytą kelionę gali būti taikoma tik vieną kartą.



Pakeitimas		15

Pasiūlymas dėl reglamento
1 straipsnio 1 dalies 3 punkto b papunktis
Reglamentas (EB) Nr. 561/2006
8 straipsnio 6 a dalies 1 pastraipos a punktas
	

	Komisijos siūlomas tekstas
	Pakeitimas

	a)	paslauga teikiama bent 24 valandas iš eilės;.
	Išbraukta.



Pakeitimas		16

Pasiūlymas dėl reglamento
1 straipsnio 1 dalies 3 punkto b a papunktis (naujas)
Reglamentas 2006/561/EB
8 straipsnio 6 a dalies 1 pastraipos a b punktas (naujas)
	

	Komisijos siūlomas tekstas
	Pakeitimas

	
	ba)	6a dalies pirmoje pastraipoje įterpiamas šis punktas: 

	
	ab)	skaitmeninis kelionės lapas, kuriame pateikiama Reglamente (EB) Nr. 1073/2009 nustatyta reikiama informacija, buvo užregistruotas elektroniniu būdu prieš prasidedant kelionei;



Pakeitimas		17

Pasiūlymas dėl reglamento
1 straipsnio 1 dalies 3 punkto b b papunktis (naujas)
Reglamentas (EB) Nr. 561/2006
8 straipsnio 6 a dalies 1 pastraipos b a punktas (naujas)
	

	Komisijos siūlomas tekstas
	Pakeitimas

	
	bb)	6a dalies pirma pastraipa papildoma šiais punktais:

	
	e)	siekiant užtikrinti veiksmingą ir efektyvų konkretiems sektoriams taikomų taisyklių vykdymo užtikrinimą, kelių transporto sektoriuje turėtų būti nustatyti konkretūs administraciniai reikalavimai ir kontrolės priemonės, visapusiškai pasinaudojant skaitmeninėmis priemonėmis;

	
	f)	kad atliekant patikrinimus kelyje būtų galima atlikti patikrinimus, susijusius su nukrypti leidžianti nuostata, kad būtų atidėtas kasdienio poilsio laikotarpis, ir galimybe atidėti kassavaitinio poilsio laikotarpį iki 12 iš eilės einančių 24 valandų trukmės laikotarpių, Europos Komisija sukuria daugiakalbę sąsają, prie kurios veiklos vykdytojai turi prieigą ir per kurią jie turi pateikti elektronines kelionės formas prieš prasidedant kelionei. Šiuo tikslu Komisija taip pat gali išnagrinėti galimybę sukurti vieną ar daugiau naujų IMI modulių;

	
	g)	siekiant palengvinti šiame reglamente nustatytų 12 dienų nukrypti leidžiančių nuostatų laikymosi kontrolę, Reglamento (EB) Nr. 1073/2009 12 ir 17 straipsniuose nurodytos kelionės lapų knygos pakeičiamos elektroniniais kelionės lapais per 6 mėnesius nuo iš dalies pakeistos nukrypti leidžiančios nuostatos įsigaliojimo. Elektroninėje formoje nurodomos visos Reglamente (EB) Nr. 1073/2009 nurodytos funkcijos;

	
	h)	vežėjas užtikrina, kad vairuotojas turėtų elektroninę kelionės formą ir prievolę vairuotojui, kai to pareikalaujama, laikyti ir pateikti per IMI sistemą prieš prasidedant kelionei pateiktos elektroninės kelionės lapo kopiją. Forma turi būti prieinama tikruoju laiku ir naudojama tik kontrolės ir vykdymo užtikrinimo tikslais.

Pasiūlymas dėl reglamento
1 straipsnio 1 dalies 3 punkto b c papunktis (naujas)
Reglamentas (EB) Nr. 561/2006
8 straipsnio 6 a dalies 2 pastraipa
	

	Komisijos siūlomas tekstas
	Pakeitimas

	
	bc)	6a dalies antra pastraipa pakeičiama taip:

	
	Komisija atidžiai ir reguliariai kontroliuoja šios leidžiančios nukrypti nuostatos naudojimą, siekdama užtikrinti labai griežtas saugumo keliuose sąlygas, ypač tikrindama, ar bendras sukauptas vairavimo laikas per laikotarpį, numatytą leidžiančioje nukrypti nuostatoje, nėra viršijamas ir neprisideda prie vairuotojų nuovargio ir streso, taip pat atsižvelgdama į papildomą vairuotojų profesionalų vairavimą. Ne vėliau kaip 2012 m. gruodžio 4 d. Komisija parengia ataskaitą, kurioje įvertinamas leidžiančios nukrypti nuostatos poveikis saugumui keliuose bei socialiniams aspektams. Komisija, jei tai tinkama, pateikia šio reglamento pakeitimus.

Pasiūlymas dėl reglamento
2 straipsnio 2 a dalis (nauja)
	

	Komisijos siūlomas tekstas
	Pakeitimas

	
	Komisija ne vėliau kaip [vieni metai po šio reglamento įsigaliojimo] pateikia pasiūlymų dėl teisėkūros procedūra priimamų aktų, kurie, jos nuomone, yra būtini siekiant iš dalies pakeisti Europos Parlamento ir Tarybos reglamentą (ES) Nr. 165/20141a ir kitus atitinkamus teisės aktus, kad būtų atsižvelgta į šį reglamentą taip, kad išmaniuosiuose tachografuose būtų autobusų paslaugų pasirinkimo variantai „reguliaraus keleivių vežimo paslaugos“ ir „vienkartinio keleivių vežimo paslaugos“, kad būtų galima užtikrinti šio reglamento vykdymą.

	
	_____________________

	
	1a 2014 m. vasario 4 d. Europos Parlamento ir Tarybos reglamentas (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (OL L 60, 2014 2 28, p. 1).

